Document ID: 32007D0679

KOMISSION PÄÄTÖS,
tehty 22 päivänä lokakuuta 2007,
tukien vapaaehtoisen mukauttamisen soveltamisesta Yhdistyneessä kuningaskunnassa johtuvien nettomäärien vahvistamisesta kalenterivuosiksi 2007-2012
(tiedoksiannettu numerolla K(2007) 5104)
(Ainoastaan englanninkielinen teksti on todistusvoimainen)
(2007/679/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa asetuksessa (EY) N:o 1782/2003 säädettyjen suorien tukien vapaaehtoista mukauttamista koskevista säännöistä sekä asetuksen (EY) N:o 1290/2005 muuttamisesta 27 päivänä maaliskuuta 2007 annetun neuvoston asetuksen (EY) N:o 378/2007 (1) ja erityisesti sen 4 artiklan 1 kohdan,
sekä katsoo seuraavaa:
(1)
Asetuksen (EY) N:o 378/2007 1 artiklan 1 kohdassa säädetään, että jäsenvaltiot, joissa tämän asetuksen tullessa voimaan sovelletaan neuvoston asetuksen (EY) N:o 1259/1999 4 artiklassa säädetystä vapaaehtoisesta mukauttamisjärjestelmästä neuvoston asetuksessa (EY) N:o 1782/2003 säädettyyn pakolliseen mukauttamisjärjestelmään siirtymistä koskevista säännöistä 22 päivänä syyskuuta 2004 annetun komission asetuksen (EY) N:o 1655/2004 (2) 1 artiklassa tarkoitettua suorien tukien lisävähennysjärjestelmää, voivat kaudella 2007-2012 vähentää yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003 (3) 2 artiklan d alakohdassa tarkoitettujen suorien tukien määriä, jäljempänä ’vapaaehtoinen mukauttaminen’.
(2)
Asetuksen (EY) N:o 378/2007 2 artiklassa säädetään, että kahden kuukauden kuluessa kyseisen asetuksen voimaantulosta jäsenvaltioiden on päätettävä ja ilmoitettava komissiolle vuosina 2007-2012 sovellettavan vapaaehtoisen mukauttamisen vuotuinen prosenttimäärä ja arviointi sen vaikutuksista.
(3)
Asetuksen (EY) N:o 378/2007 3 artiklan 1 kohdan mukaan jäsenvaltio, jossa mainitun asetuksen tullessa voimaan sovelletaan asetuksen (EY) N:o 1655/2004 1 artiklassa tarkoitettua suorien tukien lisävähennysjärjestelmää ja jossa tilatukijärjestelmää sovelletaan alueellisella tasolla, voi kauden 2007-2012 osalta päättää soveltaa puolueettomin perustein alueellisesti eriytettyjä prosenttimääriä. Kunkin asianomaisen jäsenvaltion kaikkia alueita koskeva enimmäismäärä on 20 prosenttia.
(4)
Asetuksen (EY) N:o 378/2007 3 artiklan 2 kohdassa säädetään, että jäsenvaltion, joka soveltaa vapaaehtoisen mukauttamisen yhteydessä alueellisesti eriytettyjä prosenttimääriä, on kahden kuukauden kuluessa mainitun asetuksen voimaantulosta toimitettava komission tarkasteltavaksi seuraavat kautta 2007-2012 koskevat tiedot: a) vapaaehtoisen mukauttamisen vuotuiset prosenttimäärät kunkin alueen ja koko maan osalta, b) vapaaehtoisesta mukauttamisesta johtuvat vuosittain vähennettävät kokonaismäärät, c) tarvittaessa mainitun asetuksen 1 artiklan 3 kohdan toisessa alakohdassa tarkoitettujen lisätukien kattamiseksi tarvittavien vuotuisten lisämäärien summa ja d) b ja c kohdassa tarkoitettujen määrien laskemisessa käytetyt tilastotiedot ja muut laskelmien tueksi käytetyt tiedot.
(5)
Asetuksen (EY) N:o 378/2007 4 artiklan 1 kohdassa säädetään, että komissio vahvistaa vapaaehtoisen mukauttamisjärjestelmän soveltamisesta johtuvat nettomäärät: a) laskelman perusteella, jos vapaaehtoisessa mukauttamisessa käytetään samaa prosenttimäärää koko maan osalta; b) niiden määrien perusteella, joita jäsenvaltiot ovat mainitun asetuksen 3 artiklan 2 kohdan mukaisesti ilmoittaneet soveltavansa, jos jäsenvaltio soveltaa alueellisesti eriytettyjä prosenttimääriä.
(6)
Yhdistynyt kuningaskunta on ilmoittanut komissiolle seuraavat alueellisesti eriytetyt vapaaehtoista mukauttamista koskevat vuotuiset prosenttimäärät:
Alue
2007
2008
2009
2010
2011
2012
Englanti
12 %
13 %
14 %
14 %
14 %
14 %
Pohjois-Irlanti
4,5 %
6 %
7 %
8 %
9 %
9 %
Wales
0 %
2,5 %
4,2 %
5,8 %
6,5 %
6,5 %
Skotlanti
5 %
8 %
8,5 %
9 %
9 %
9 %
(7)
Yhdistynyt kuningaskunta on toimittanut myös vapaaehtoisen mukauttamisen yhteydessä vähennettävät kokonaismäärät sekä arvioinnin kyseisen mukauttamisen soveltamisen vaikutuksista.
(8)
Sen vuoksi olisi vahvistettava vapaaehtoisen mukauttamisen soveltamisesta Yhdistyneessä kuningaskunnassa johtuvat nettomäärät
ON TEHNYT TÄMÄN PÄÄTÖKSEN:
1 artikla
Vapaaehtoisen mukauttamisen soveltamisesta Yhdistyneessä kuningaskunnassa johtuvat nettomäärät kalenterivuosiksi 2007-2012 vahvistetaan tämän päätöksen liitteessä.
2 artikla
Tätä päätöstä sovelletaan varainhoitovuodesta 2008.
3 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 22 päivänä lokakuuta 2007.

Labels: 18
17
6